Lajoshoz (Lajos komám...)
Lajos komám! Bizony Isten
Szégyen és gyalázat:
Hogy még mindig filiszter vagy
Elhagyva Muzsádat.

Nem bánnám én, ha tégedet
Azok között látlak,
Akik mindig tekeregve
A csűrökbe' játsznak.

A te fényes tehetséged
Ott is gyújtna lelket,
Öröm lenne dicsőség közt
Hordozni a terhet.

De úgy élni, mint millió
Közönséges lélek,
Pazarolni lelked kincsét:
Ez halálos vétek.

	           Adieu Bandi
Versek